Diari Oficial de la Generalitat Valenciana


Sumari del DOGV 4523, del 17-06-2003 (2003/6617)

Informació pública, amb el text resumit, de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats següents: Fundación de la Comunidad Valenciana Mutua Arrocera, Fundación Proluz de la Comunidad Valenciana, Fundación de Iniciativas Sociales de la Comunidad Valenciana i Fundación Klein-Schreuder de la Comunidad Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6617


Data del document
:   21-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública, amb el text resumit, de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats següents: Fundación de la Comunidad Valenciana Mutua Arrocera, Fundación Proluz de la Comunidad Valenciana, Fundación de Iniciativas Sociales de la Comunidad Valenciana i Fundación Klein-Schreuder de la Comunidad Valenciana. [2003/6617]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer
  
Per Resolució de data 6 de maig de 2003, de la secretària general de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana la Fundación de la Comunidad Valenciana Mutua Arrocera, i es va classificar de caràcter de foment de l'economia.
  
La Fundació té les finalitats següents:
  
La Fundació, des del total convenciment de la gran importància que el sector arrosser té per a la salut, el benestar i el progrés econòmic, establix els següents objectius com a base principal de la seua activitat:
  
1. La realització d'estudis, informes, seminaris i qualsevol altre tipus d'actes i de treballs, dirigits a millorar el nivell de l'arròs i dels seus productes derivats, des del seu origen, passant per la producció, elaboració i distribució, fins a arribar al consumidor final, en els seus aspectes nutricional, sanitari, tecnològic, economicocomercial i social.
  
2. La difusió i promoció de les característiques pròpies del sector arrosser i dels seus professionals, des de la producció fins al consum, a través de la celebració de jornades, conferències, concessió de premis i distincions, edició de publicacions i, en general, de totes aquelles accions que es consideren adequades a este objectiu, i promoure el desenvolupament, protecció i progrés econòmic, social i cultural dels professionals que integren el sector arrosser i dels seus familiars.
  
3. L'organització i patrocini d'experiències concretes en matèria d'investigació i docència, relatives al sector arrosser, mitjançant acords i col·laboracions amb institucions, universitats i centres especialitzats, publicació de llibres, concessió de beques i ajudes.
  
4. La difusió de les característiques de les assegurances existents per al cultiu i comercialització de l'arròs i el foment de la seua contractació, mitjançant la concessió d'ajudes, la celebració de jornades, conferències, edició de publicacions i, en general, de totes aquelles accions que es consideren adequades a este objectiu, en particular mitjançant convenis de col·laboració amb entitats asseguradores i entitats representatives dels productors.
  
5. De manera general, qualsevol actuació que s'estime eficaç per a l'avanç tecnològic, econòmic i social del sector arrosser i els consumidors.
  
El desenvolupament de les finalitats de la Fundació s'efectuarà d'alguna de les formes següents:
  
a) Mitjançant activitats i programacions pròpies tendents a la consecució dels objectius perseguits.
  
b) Participant en e1 desenvolupament de les activitats d'altres entitats, que realitzen activitats coincidents o complementàries amb les de la Fundació.
  
c) A través de qualsevol altra actuació que perseguisca la realització de les finalitats estipulades.
  
Seran beneficiaris de la Fundació:
  
Per principi, les activitats realitzades per a complir amb les finalitats fundacionals tindran el més ampli àmbit territorial i el major abast dins del sector arrosser, de forma que beneficie de la manera més general tot el conjunt a nivell nacional.
  
No obstant això, quan per causes excepcionals es realitzen actuacions concretes a un col·lectiu específic o a persones físiques o jurídiques determinades, l'elecció dels beneficiaris serà efectuada pel Patronat amb criteris d'imparcialitat, no discriminació i objectivitat, i sempre que reunisquen les següents circumstàncies:
  
1. Que forme part del sector de població, a què la Fundació dirigix les seues accions.
  
2. Que demanden la prestació o servici que la Fundació pot oferir.
  
3. Que necessiten l'ajuda o atenció de la Fundació.
  
4. Que manque de mitjans adequats per a obtindre els mateixos beneficis que els proporcionats per la Fundació.
  
A tal fi es donarà la suficient informació de les finalitat i activitats, perquè siguen coneguts pels interessats i beneficiaris.
  
Segon
  
Per Resolució 7 de maig de 2003, de la secretària general de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana la Fundación Proluz de la Comunidad Valenciana, i es va classificar de caràcter cultural.
  
Les finalitats de la Fundació són d'assistència social, cívics, educatius, culturals, científics, de cooperació al desenvolupament, de defensa del mediambient, foment de l'economia i altres de naturalesa anàloga, i sense ànim de lucre.
  
Són objectius prioritaris de la Fundació:
  
1 Assistència, protecció i promoció de la dona, molt especialment en el seu paper com a mare, extensiu als seus fills, (en els barons, fins a la majoria d'edat).
  
2. El foment, promoció i difusió de la cultura.
  
3. Protecció de la Naturalesa i la biodiversitat.
  
I com a mitjans per a la consecució d'estos objectius prioritaris:
  
1. Creació de residències per a dones maltractades, orientació professional i psicològica i ajuda en la seua integració al mercat laboral.
  
2. Creació de biblioteques, museus, escoles taller i centres ocupacionals etc.
  
3. Finançament i concessió de beques.
  
4. Recuperació, aprenentatge i promoció d'oficis artesans.
  
5. Organització d'exposicions.
  
6. Custòdia i explotació de les patents i els drets de reproducció de l'obra cedida per la fundadora, com a dotació
  
7. Exhibició dels fons de la Fundació (possiblement en museus).
  
8. Finançament de projectes d'investigació tècnica, científica, hidrològica, forestal, agrícola etc. Sempre que la seua finalitat siga filantròpica.
  
9. Creació d'ecoparcs, vivers i albergs per a animals abandonats, víctimes de crueltat, en perill d'extinció, etc.
  
10. Finançament de campanyes informatives relacionades amb estos temes.
  
11. Desenvolupament i finançament d'altres projectes, la consecució dels quals repercutisca de manera directa en el benestar físic, social, econòmic i espiritual de la humanitat i en la seua harmonia amb la naturalesa, de què és part integrant.
  
Seran potencials beneficiaris de la Fundació tots els enumerats i detallats en els Estatuts. La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítimes creditores dels mateixos, d'acord amb les bases, normes i regles que establisca a l'efecte.
  
Tercer
  
Per Resolució de data 15 de maig de 2003, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana la Fundació d'Iniciatives Socials de la Comunitat Valenciana i classificar-la d'assistència social.
  
La Fundació té les finalitat següents:
  
a) Promoure projectes de desenvolupament social, mitjançant l'ajuda a col·lectius o persones, marginats o desfavorits, per causes com per exemple la pobresa, malaltia, drogodependència, edat, sexe, situació legal, situació penal, desocupació, o analfabetisme, amb independència del lloc de la seua residència, i amb especial finalitat de fomentar la igualtat d'oportunitats entre l'home i la dona i qualsevol altre àmbit social.
  
La prestació de servicis de promoció i gestió de l'acció social, l'assistència social i inclusió social, comprenent les activitats auxiliars o complementàries d'aquells, com són:
  
b) La promoció, atenció o assistència a les persones en risc d'exclusió o dificultat social, per raons físiques, socials o culturals, incloses en algun d'estos col·lectius: immigrants, emigrants i transeünts, refugiats i asilats, minories ètniques, toxicòmans i alcohòlics, persones amb càrregues familiars no compartides, víctimes de maltractaments.
  
c) Atenció o assistència a persones amb discapacitat, inclosa la formació ocupacional, la inserció laboral i l'explotació de granges, tallers i centres especials, en què desenvolupe el seu treball.
  
d) Reinserció social i prevenció de la delinqüència.
  
e) La realització de programes de prevenció de les drogodependències, tant en l'àmbit laboral, familiar o social.
  
f) Atenció o assistència a la tercera edat, protecció de la infància i de la joventut.
  
g) Foment, promoció, difusió i desenvolupament del cooperativisme i de l'economia social.
  
h) Promoció i gestió d'habitatges socials.
  
i) Cooperació per al desenvolupament.
  
j) Defensa dels drets humans.
  
k) Promoció dels valors constitucionals i defensa dels principis democràtics.
  
l) Promoció integral de la dona i la defensa de la seua igualtat de drets i oportunitats.
  
m) La promoció del voluntariat, com a expressió de la solidaritat, i la realització d'activitats de voluntariat en qualsevol dels seus camps d'actuació.
  
n) Foment del valencià com a llengua pròpia.
  
El desenvolupament de les finalitats s'efectuarà en la manera que siga determinada pel Patronat de la Fundació, a través de les següents formes d'actuació:
  
Donar suport i prestar assessorament tècnic, jurídic, econòmic, financer, comercial i de servicis a determinades iniciatives sense ànim de lucre, d'altres institucions o col·lectius.
  
Desenvolupar mecanismes que posen en contacte professionals voluntaris amb persones físiques o jurídiques que necessiten els seus coneixements.
  
Donar suport a iniciatives de col·lectivitats desfavorides conduents a la millora de les seues condicions i possibilitats.
  
Usar qualssevol mitjans de comunicació per a facilitar informació que servisca per a la presa de consciència de la realitat social que viuen persones desfavorides, així com per a difondre valors, tals com la solidaritat, la justícia social i el respecte entre els hòmens.
  
Facilitar formació i capacitació per al voluntariat, mitjançant documentació, xarrades i cursos.
  
Promoure els mecanismes necessaris de foment de la igualtat de tots els sers humans, discriminats per qualssevol raó.
  
Establir programes d'orientació, formació i estudis professionals i ocupacionals, organitzar cursos, xarrades, conferències, col·loquis, taules redones, seminaris o qualssevol altra activitat formativa per als beneficiaris de la Fundació.
  
Promoure el reciclatge de col·lectius sobrepresentats en el mercat de treball ?majors de 45 anys, joves menors de 30 anys, dones en determinats col·lectius- a fi de millorar les seues possibilitats de reinserció laboral.
  
Les explotacions econòmiques, consistents en l'organització d'exposicions, conferències, col·loquis, cursos o seminaris.
  
Les explotacions econòmiques d'elaboració, edició, publicació i venda de llibres, revistes, fullets, material audiovisual i material multimèdia.
  
Difondre les publicacions que es consideren oportunes en el foment de les finalitats socials de la Fundació
  
Promoure i desenvolupar qualsevol tipus de projecte, vinculat als seus objectius.
  
Qualsevol altra activitat lícita orientada al benefici de persones dels col·lectius indicats i tot l'anterior, a través de la gestió dels propis recursos, mitjançant concessió d'ajudes econòmiques, subvencions a institucions o participant en el desenvolupament de les activitats d'altres entitats que realitzen activitats coincidents o complementàries amb les de la mateixa Fundació.
  
El Patronat podrà igualment exercir totes aquelles activitats susceptibles d'afavorir la realització de les seues finalitats i col·laborar en qualssevol altres iniciatives d'altres entitats afins, nacionals o estrangeres.
  
L'elecció dels beneficiaris serà efectuada pel Patronat, entre les persones que reunisquen les següents circumstàncies:
  
A) Formar part del sector de població atés per la Fundació.
  
B) Demandar la prestació o servici que la Fundació pot oferir.
  
C) Mancar dels mitjans adients per a obtindre els mateixos beneficis que els prestats per la Fundació.
  
Sense perjudici de l'anterior, el Patronat podrà establir les normes, bases o regles per a la seua elecció, que en tot cas hauran de respectar criteris d'imparcialitat, no discriminació i objectivitat, i observar la major publicitat de les finalitats i activitats.
  
Quart
  
Per Resolució de data 15 de maig de 2003, de la secretària general de la Conselleria de Justícia i Administracions Públiques, per la qual es va inscriure al Registre de Fundacions de la Comunitat Valenciana la Fundación Klein-Schreuder de la Comunidad Valenciana i es va classificar de caràcter cultural.
  
En l'article 6 estatutari s'indiquen, com a finalitats i activitats de la Fundació, les següents:
  
La Fundació té per objecte la formació i foment, sense ànim de lucre, de joves talents de l'escultura, i ajudar als mateixos a expressar i difondre lliurement les seues idees mitjançant qualsevol mitjà de reproducció escu1tòrica, com també incentivar la seua producció i creació artística i, en especial atorgar, en col·laboració amb les universitats valencianes, un premi anual d'escultura, així com atorgar als escultors seleccionats per la Fundació beques i borses de viatge, perquè realitzen estudis específics en universitats estrangeres, sempre en col·laboració amb els poders públics de la Comunitat Valenciana.
  
Correspon al Patronat de la Fundació determinar la manera en què s'hauran de complir les finalitats enumerades en este article. Les prestacions de la Fundació s'atorgaran de forma no lucrativa. El desenvolupament de l'objecte de la fundació s'aconseguirà a través d'alguna de les següents formes d'actuació:
  
1. El manteniment, conservació i administració de la casa fundacional, i, principalment, els seus jardins i col·lecció escultòrica, per tal de constituir un patrimoni cultural, urbanístic i paisatgístic de què gaudiran els visitants del municipi de l'Alfàs del Pi.
  
2. Mitjançant la inversió en obres escultòriques que s'afigen a les que integren el patrimoni fundacional i dels béns artístics que per donació siguen propietat de la Fundació. La Fundació concedirà beques d'estudi i estada en la seu fundacional als artistes escollits, i hi organitzarà tallers i exposicions, dins de les possibilitats econòmiques de la Fundació.
  
3. Mitjançant l'organització d'actes culturals, conferències, recitals etc. i, especialment, mitjançant l'obertura pública dels jardins, quan així ho determine el Patronat.
  
4. El foment de la cultura escultòrica, de la investigació sobre esta faceta de les arts plàstiques i, si és procedent, de l'ensenyança dirigida a joves artistes.
  
5. Concurs anual d'escultura.
  
6. Compra d'escultures de joves talents.
  
7. Organització d'exposicions temporals, en col·laboració amb universitats valencianes.
  
8. Obertura dels jardins de la Fundació al públic en general.
  
9. Manteniment i exhibició de la col·lecció d'escultura de la Fundació.
  
10. Organització de tallers subvencionats i seminaris per a estudiants de belles arts, mitjançant la preservació dels jardins de la seu de la Fundació, on s'instal·larà la col·lecció d'escultura permanent de la Fundació, formada per les donacions dels patrons i la compra de les escultures premiades cada any en el concurs que esta organitze.
  
Seran potencials beneficiaris de la Fundació els artistes i escultors, com també els amants de l'ecologia i la jardineria. La Fundació atorgarà, amb criteris d'imparcialitat i no discriminació, els seus beneficis entre les persones o entitats que reunint les condicions expressades anteriorment estime el patronat que són legítimes creditores dels mateixos, d'acord amb les bases, normes o regles que establisca a l'efecte.
  
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.